Луиз Лабе
Венеро светла, скитнице в простора…

Превод от френски: Кирил Кадийски, 2004

chitanka.info

Венеро светла, скитнице в простора,

чуй моя глас; ще пее, ще трепти —

дордето горе твоят лик блести —

от грижите и тежката умора.

Очите си за миг не ще притворя,

ще плача, взряна в твоите черти.

Възглавницата мокра виждаш ти,

ревниво скривана от всички хора.

Душите уморят ли се, тогава

сънят със сладък отдих ги дарява.

Под слънцето търпя до вечерта

и щом почувствам се съвсем разбита

и легна си и сън не ме връхлита,

да се изплача — кратка е нощта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.